Rowers slaan toe op PTA-winkelsentrum | Maroela Media
Foto: Best Care ambulansdienste / Foto: Facebook
Kapt. Bonginkosi Msimango, 'n polisiewoordvoerder, het aan Maroela Media gesê ses verdagtes het die eienaar van die Vodacom-winkel in die sentrum oorrompel en in die stoorkamer in gedwing.
"Hulle het 'n aantal selfone, slimfone en tabletrekenaars gesteel," het Msimango gesê. Die winkeleienaar is tydens die voorval met 'n geweer oor sy kop geslaan en het geringe beserings opgedoen.
Die rowers het skote afgevuur terwyl hulle van die toneel gevlug het, en 'n lid van die publiek is in die been geskiet. Die polisie ondersoek 'n saak van roof. Niemand is nog in verband met die voorval in hegtenis geneem nie.
Msimango het mense gevra om op die uitkyk te wees vir die wit enkelkajuit Toyota Hilux-bakkie met die registrasienommer BV28BJGP. Mense wat die voertuig opmerk word versoek om Crime Stop by 08600 10111 te skakel.